་གྱི་བསྐྱེད་པའི་རིམ་པ་བསྒོམ་པས་སྟོན་ནོ། །བསྐྱེད་པའི་རིམ་པ་ཞེས་བྱ་
བ་ལ་སོགས་པས་ནི་རིམ་པ་གཉིས་འབྲེལ་བ་ཅན་དུ་བྱ་བར་མཚམས་སྦྱར་བསྟན་ཏོ། །
ནམ་མཁའི་ཁམས་ནི་ཞེས་བྱ་བ་ལ་སོགས་པས་ནི། དཀྱིལ་འཁོར་འཁོར་ལོའི་ཐབས་ལ་
བརྟེན་པའི་རྫོགས་པའི་རིམ་པ་དེའི་ཡེ་ཤེས་ཀྱི་མཚན་ཉིད་དང་བཅས་པ་དང་། མཚན་
མ་མེད་པའི་རྫོགས་པའི་རིམ་པ་དང་། ལྷན་སྐྱེས་ཀྱི་ཡེ་ཤེས་འདི་ཉིད་ཁོ་ན་བསྒོམ་པར་
རྗེས་སུ་གདམས་པ་རྣམས་སྟོན་ནོ། །འདི་སྤྱི་དང་སྦས་པའི་དོན་དུ་ཡན་ལག་གི་དོན་གྱིས་
གཙོར་འཆད་ཅིང་ཡི་གེ་དང་མན་ངག་ཀྱང་ཅུང་ཟད་འཇུག་གོ །ལེའུ་བརྒྱད་པའོ། །དེ་
ལྟ་བུའི་རྣལ་འབྱོར་མའི་དཀྱིལ་འཁོར་གྱི་དག་པ་རྟོགས་པར་བྱ་བའི་ཕྱིར། དེ་ནས་ཞེས་
བྱ་བ་ལ་སོགས་པ་ལེའུ་དགུ་པ་གསུངས་ཏེ། ངེས་པར་དངོས་པོ་ཐམས་ཅད་ཀྱི། །ཞེས་བྱ་
བ་ལ་སོགས་པས་ནི་དེ་བཞིན་ཉིད་ཀྱི་དག་པ་སྟེ། རྟོགས་པའི་ལྟ་བའོ། །ཕྱི་ནས་ཞེས་བྱ་
བ་དང་གཟུགས་ཕུང་ཞེས་བྱ་བ་ལ་སོགས་པ་ནི་ལྷ་སོ་སོའི་དག་པ་བསྐྱེད་པའི་རིམ་པའོ། །
རང་རིག་ཅེས་བྱ་བ་ནི་རང་རིག་པའི་དག་པའོ། །ཕུང་པོ་ལྔ་དང་ཞེས་བྱ་བ་དང་། ཀྱེ་
ཞེས་བྱ་བ་ལ་སོགས་པ་ནི་དག་པ་ལ་རྩོད་པ་སྤོང་བ་སྟེ་འདི་དག་ནི་སྤྱིའི་དོན་ཏེ་ཡན་ལག་
གི་དོན་གྱི་བཤད་པ་སྟེ། །ལེའུ་དགུ་པའོ། །དེ་ནས་ལུས་དང་ཡེ་ཤེས་དང་མཐུན་པའི་
དཀྱིལ་འཁོར་རྣལ་འབྱོར་མའི་དཀྱིལ་འཁོར་དག་པ་དང་བཅས་པར། སློབ་མ་དབང་བསྐུར་
- 170 -

སློབ་དཔོན་རིན་པོ་ཆེ་བསོད་ནམས་རྩེ་མོའི་གསུང༌།
བ་མ་བྱས་ན་ལམ་དང་བསྟན་པ་ལ་མི་དབང་ངོ་། །དེས་ན་དེ་དང་འབྲེལ་བས་ན། དེ་
ནས་ཇི་ལྟར་དཀྱིལ་འཁོར་ཞེས་བྱ་བ་ལ་སོགས་པ་ལེའུ་བཅུ་པ་སྟོན་ནོ། །ལེའུ་འདིར་བསྙེན་
པ་དང་། ས་བརྟག་པ་དང་། བསླང་བ་དང་། སྦྱང་བ་དང་། གཟུང་བ་དང་། བསྲུང་བ་
སྟེ་ལྔ་དང་། བུམ་པ་སྟ་གོན་དང་། དཀྱིལ་འཁོར་བྲི་བ་དང་། རྒྱན་དགྲམ་པ་དང་། བསྒྲུབ་
ཅིང་མཆོད་པ་དང་། སློབ་དཔོན་མཆོད་པ་དང་། སློབ་མ་དབང་བསྐུར་བ་སྟེ་དོན་བརྒྱད་
སྟོན་ནོ། །དེ་བས་ན་ལེའུ་གཞུང་གི་ཆ་ནི་མདོར་བསྟན་པ་དང་རྒྱས་པར་བཤད་པ་གཉིས་
སུ་གནས་སོ། །དབང་བསྐུར་བ་འདིས་ནི། དབང་གི་ཡེ་ཤེས་བསྟན་པའི་སྒོ་ནས་རྟོགས་པའི་
ལྟ་བ་དང་། རྫོགས་རིམ་གྱི་དེ་ཁོ་ན་ཉིད་དང་། འབྲས་བུ་གྲུབ་པའི་རྟགས་དང་བཅས་
པ་སྟོན་ནོ། །དེ་བས་ན་ལེའུ་འདིས་རྒྱུད་གསུམ་པོ་ཉིད་དང་། སྤྱི་དང་སྦས་པ་དང་མཐར་
ཐུག་པའི་ནང་དུ་ཡན་ལག་དང་ཡི་གེ་དང་མན་ངག་གི་དོན་གྱིས་འཇུག་གོ །ལེའུ་བཅུ་
པའོ། །དེ་ལྟར་དབང་བསྐུར་ཞིང་ལམ་ལ་གནས་པའི་རྣལ་འབྱོར་པ་རྣམས་ཀྱིས་གཞན་
རྗེས་སུ་གཟུང་བར་བྱ་བའི་ཡན་ལག་ཏུའམ། ཡན་ལག་ལྔ་པོ་གྲུབ་པ་སྟོན་པ་ནི། ལྟ་སྟངས་
ཀྱི་ལེའུ་གསུངས་སོ། །དེ་ཡང་མཉམ་པར་ཞེས་བྱ་བ་ལ་སོགས་པའི་ལྟ་སྟངས་བཞི་པོ་ཉིད་
སྟོན་ནོ། །ཀུ་རུ་ཀུལླེ་ཞེས་བྱ་བ་ལ་སོགས་པས་ལྟ་སྟངས་ཀྱི་ཁྱད་པར་གྱི་རྣལ་འབྱོར་སྟོན་
ཏེ། སྤྱིའི་དོན་དུ་ཡན་ལག་གི་དོན་དང་། ཡི་གེའི་དོན་གྱིས་སྟོན་ནོ། །ལེའུ་བཅུ་གཅིག་
པའོ། །དེ་ལྟར་ན་གང་ཟག་གཞུག་པའི་གོ་རིམ་གྱི་སྒོ་ནས་མངོན་པར་རྟོགས་པའི་རིམ་པ་
དང་སྦྱར་ཏེ་བརྟག་པ་དང་པོ་རྩ་བའི་རྒྱུད་ཀྱི་ཚུལ་དུ་བསྟན་ཏོ། །
བརྟག་པ་དང་པོའི་བསྡུས་པའི་དོན་རྫོགས་སྟེ། བརྟག་པ་དང་པོར་མངོན་པར་རྟོགས
པའི་རིམ་པ་བསྟན་པ་དེ་ཉིད་ལ། མ་ཚང་བ་ཁ་བསྐང་བ་དང་། མི་གསལ་བ་གསལ་བར་
བྱ་བའི་ཕྱིར་བརྟག་པ་གཉིས་པ་རྒྱུད་ཕྱི་མའི་ཚུལ་དུ་གནས་སོ། །དེ་ལེའུ་བཅུ་གཉིས་སུ་
- 171 -

དཔལ་ས་སྐྱའི་རིག་མཛོད། ས་སྐྱ་བཀའ་འབུམ། ༼ད༽
གནས་པ་ལས། དང་པོ་རབ་གནས་ཀྱི་ལེའུ་སྟོན་ཏེ། སྟ་གོན་གྱི་ཆོ་ག་དང་། དངོས་གཞིའི་
ཆོ་ག་དང་། སློབ་དཔོན་གྱི་མཚན་ཉིད་དང་། མཆོད་པའི་ཆོ་ག་རྣམས་ཀྱིས་བསྟན་ཏོ། །ཞི་
བ་ཞེས་བྱ་བ་ལ་སོགས་པས་སྦྱིན་སྲེག་གི་ཆོ་ག་བསྟན་ཏོ། །ཨོཾ་ཨག་ནེ་ཞེས་བྱ་བ་ལ་སོགས་
པས་མེ་ལྷ་སྤྱན་དྲང་བ་དང་། སའི་ལྷ་མོ་མཁྱེན་པར་གསོལ་བ་དང་། མེ་ལྷ་གཤེགས་པ་
དང་། མཆོད་ཡོན་གྱི་སྔགས་རྣམས་ཕྱོགས་གཅིག་ཏུ་བསྟན་ཏོ། །འདི་དག་ནི་བསྐྱེད་པའི་
རིམ་པ་སྤྱིའི་དོན་ཏོ། །ལེའུ་དང་པོའོ།། །།
དེ་ལྟར་དམན་པ་རྗེས་སུ་བཟུང་ནས། མཆོག་འདོད་པ་རྣམས་ལ་དངོས་གྲུབ་རྒྱུ་དང་
བཅས་པ་ལེའུ་གཉིས་པ་གསུངས་ཏེ། རྡོ་རྗེ་སྙིང་པོས་ཞེས་བྱ་བ་ལ་སོགས་པས། ལྷའི་རྣལ་
འབྱོར་གང་ཞིག་བསྒོམ་པ་དང་། གནས་དང་། དུས་དང་། བསམ་པ་སྟེ་མདོར་ན་བསྐྱེད་
རིམ་བསྒོམ་པ་སྟེ་སྤྱིའི་དོན་ཏོ། །བསམ་གཏན་ཞེས་བྱ་བ་ལ་སོགས་པས་ནི་བསྐྱེད་རིམ་
ལ་གནས་ནས་དྲོད་ཐོབ་པར་བྱེད་པའི་ཐབས་སུ་རྫོགས་རིམ་བསྒོམ་པ་བསྟན་ཏོ། །འཇིགས་
སྨྱོ་བྱ་བ་ལ་སོགས་པས་རིམ་པ་གཉིས་ལ་བརྟེན་ཏེ་ཐོབ་པའི་དྲོད་ཀྱི་རང་གི་ངོ་བོ་གསུངས་
སོ། །མཚམས་མེད་ལྔ་ནི་ཞེས་བྱ་བ་ལ་སོགས་པས། དེ་ལྟ་བུ་ལ་གནས་ན་ཐམས་ཅད་འགྲུབ་
པར་འགྱུར་རོ་ཞེས་རྟེན་གྱི་གང་ཟག་གསུངས་སོ། །ཟླ་བ་གཅིག་ཏུ་ཞེས་བྱ་བ་ལ་སོགས་
པས་དྲོད་ཐོབ་ནས་སྤྱོད་པ་བསྒྲུབ་པའི་རིམ་པ་གསུངས་ཏེ་གྲོགས་དང་། དུས་དང་། དགོས་
པ་དང་བཅས་པས་བསྟན་ཏོ། །རྡོ་རྗེ་སྙིང་པོས་ཞེས་བྱ་བ་ལ་སོགས་པས་ཕྱག་རྒྱ་ལ་བརྟེན་
པའི་དངོས་གྲུབ་ལ་རྩོད་པའི་སྐྱོན་སྤོང་བ་སྟོན་ཏེ། དེ་དག་ནི་སྦས་པའི་དོན་ཏོ། །ཆགས་
དང་འཇིགས་པ་ཞེས་བྱ་བ་ལ་སོགས་པས་དངོས་གྲུབ་ཀྱི་མཚན་ཉིད་གསུངས་ཏེ། མཐར་
ཐུག་པའི་དོན་ཏོ། །དེ་ལྟར་ན་དེ་དག་མངོན་པར་རྟོགས་པའི་རིམ་པ་བཞིན་ནོ། །གཞུང་
ལྷག་མས་ནི་དངོས་གྲུབ་དེ་རིམ་པ་གཉིས་ལ་བརྟེན་པའི་ཚུལ་དེ་རྒྱས་པར་འཆད་དོ། །དེས
- 172 -

སློབ་དཔོན་རིན་པོ་ཆེ་བསོད་ནམས་རྩེ་མོའི་གསུང་།
བསྐྱེད་པའི་རིམ་པའི་རྣལ་འབྱོར་ཞེས་བྱ་བ་ལ་སོགས་པས། རིམ་པ་གཉིས་ཀྱི་མཚན་
ཉིད་བསྒོམ་པའི་གོ་རིམ་དང་བཅས་པ་དང་། རིམ་པ་གཉིས་དགོས་པའི་འཐད་པ་དང་།
རྫོགས་པའི་རིམ་པའི་ཆེ་བ་དང་བཅས་པ་བསྟན་ཏོ། །ཞལ་ཕྱག་རྣམ་པ་ཞེས་བྱ་བ་ལ་
སོགས་པས་དེ་ལྟར་ལམ་ལ་འབད་ན། དངོས་གྲུབ་འགྲུབ་པའི་འཐད་པར་རྒྱུའི་རྒྱུད་རང་
བཞིན་གྱིས་དག་པར་བསྟན་ཏོ། །འོན་ཀྱང་བག་ཆགས་ཕལ་པའོ། །ཞེས་བྱ་བ་ལ་སོགས
པས། རང་བཞིན་གྱིས་དག་ཀྱང་གློ་བུར་གྱི་སྒྲིབ་པ་དང་། དེ་སེལ་བར་བྱེད་པའི་ཐབས་
འཐད་པ་དང་བཅས་པ་བསྟན་ཏོ། །ལེའུ་གཉིས་པའོ།། །།
ལེའུ་གཉིས་པར་ཕྱག་རྒྱ་ཆེན་པོའི་དབང་བསྐུར་བར་ཞེས་བྱ་བ་རྫོགས་པའི་རིམ་པའི་
ཆེ་བ་དང་བཅས་པ་དེ་ཉིད་རྒྱས་པར་ཤེས་པར་བྱ་བའི་ཕྱིར་ལེའུ་གསུམ་པ་གསུངས་སོ། །
དེལའང་དེ་ནས་ཞེས་བྱ་བ་ལ་སོགས་པས་དང་པོར་ལུས་རྣམ་པར་བཞག་པ་བསྟན་ཏོ། །དེ་
ལ་སྡོམ་པ་ཞེས་བྱ་བ་ཡན་ལག་རྒྱས་པར་དབྱེ་བ་སྟེ། ཐོག་མ་ཁོ་ནར་རྫོགས་པའི་རིམ་
པའི་ཡེ་ཤེས་བདེ་བ་མཆོག་གི་རང་བཞིན་གནས་དང་མཚན་ཉིད་དང་བཅས་པ་སྟོན་ནོ། །
སློབ་དཔོན་ཞེས་བྱ་བ་ལ་སོགས་པས་བདེ་མཆོག་དེ་ཤེས་པར་བྱེད་པ་ནི་ཐུན་མོང་མ་ཡིན་
པའི་དབང་བཞི་ཡིན་པས། དབང་གི་མཚོན་བྱ་དང་། དག་པ་དང་། དགོས་པ་དང་། ངེས་
ཚིག་དང་། སོ་སོའི་མཚན་ཉིད་དང་བཅས་པ་བསྟན་ཏོ། །དཀྱིལ་འཁོར་འཁོར་ལོའི་ཐབས་
ཀྱིས་ནི། །ཞེས་བྱ་བ་ལ་སོགས་པས་དབང་གི་དོན་བསྒོམས་ན་རྣམ་པ་རྣམས་སྦྱོང་བར
བསྟན་ཏོ། །རྡོ་རྗེ་སྙིང་པོས་ཞེས་བྱ་བ་ལ་སོགས་པས་དབང་གི་སྡོམ་པ་ལ་གནས་པ་དེ་
ཉིད་ཀྱི་དམ་ཚིག་བསྟན་ཏོ། །དེ་ནས་རྣལ་འབྱོར་མ་ཞེས་བྱ་བ་ལ་སོགས་པས་ནི་རྣམ་པ་
སྦྱོར་བ་རྒྱས་པར་འཆད་དོ། །དེ་ནས་རྣལ་འབྱོར་མ་ཞེས་བྱ་བ་ལ་སོགས་པས་ནི་དེ་ལྟ་བུའི་
དམ་ཚིག་དང་སྡོམ་པ་ལ་གནས་པའི་རྣལ་འབྱོར་པ་རྣམས་ཀྱི་ཀུན་ཏུ་སྤྱོད་པ་སྟོན་ནོ། །
- 173 -

དཔལ་ས་སྐྱའི་རིག་མཛོད། ས་སྐྱ་བཀའ་འབུམ། ༼ད༽
དེ་དག་ནི་སྦས་པའི་དོན་ཏོ། །དེ་ནས་རྡོ་རྗེ་སྙིང་པོས་ཞེས་བྱ་བ་ལ་སོགས་པས་དབང་
པོ་དྲུག་གི་དག་པ་སྟོན་ཏེ་ངག་གི་བརྡ་སྟོན་ཏེ་སྤྱིའི་དོན་དུ་མན་ངག་གི་བཤད་པའོ། །ལེའུ་
གསུམ་པའོ།། །།
ལེའུ་བཞི་པ་འདིས་ནི་སྔར་བསྟན་པའི་དོན་རྣམས་ལ་ཐེ་ཚོམ་གྱི་གནས་རྣམས་གཅོད་
པར་བྱེད་པའི་དྲི་བ་སྟོན་ནོ། །དེ་ནས་རྡོ་རྗེ་སྙིང་པོས་ཞེས་བྱ་བ་ལ་སོགས་པས་ནི། བརྟག་
པ་དང་པོའི་ལེའུ་བཞིའི་དོན་ལ་དྲིས་པ་སྟོན་ནོ།
།བཅོམ་ལྡན་འདས་ཀྱིས་ཞེས་བྱ་བ་ལ
སོགས་པས་ལན་སྟོན་པ་ལས། དང་པོ་རྡོ་རྗེའི་གླུ་དང་། གར་དང་། དེ་དག་གི་རྣལ་འབྱོར་
དང་ཕན་ཡོན་དང་བཅས་པ་སྟོན་ནོ། །ཕྱག་རྒྱ་རྟགས་དང་མཚན་མ་ཞེས་བྱ་བ་ལ་སོགས་
པས་ལྷ་མོ་རྣམས་ཀྱི་ཕྱག་རྒྱ་སྟོན་ནོ། །ཨཱ་ལིའི་དང་པོའོ་ཞེས་བྱ་བ་ལ་སོགས་པས་ས་བོན་
གྱི་ངེས་པ་སྟོན་ནོ། །སྤྱིའི་དོན་ཏོ། །རིགས་ཀྱི་ལེའུ་ཞེས་བྱ་བ་ལ་སོགས་པ་རྩ་རྣམས་ཀྱི་རྣམ་
པར་དག་པ་སྟོན་ནོ། །རྡོ་རྗེ་སྙིང་པོས་ཞེས་བྱ་བ་ནས། ཆོས་ཀྱི་དབྱིངས་ཀྱི་རང་བཞིན་
ཅན། །ཞེས་བྱ་བའི་བར་གྱིས་ནི། དེ་ལྟ་བུའི་རྩ་རྣམས་ཉིད་ལ་བྱང་ཆུབ་ཀྱི་སེམས་གཉིས་
བསྐྱེད་པའི་ཐབས་སུ་གསལ་བར་སྟོན་ནོ། །དཀྱིལ་འཁོར་འཁོར་ལོའི་ཐབས་ཕྱག་རྒྱའི་
རྣལ་འབྱོར་ཡེ་ཤེས་དང་བཅས་པ་དང་། རང་བྱིན་གྱིས་རློབ་པའི་ཐབས་རང་བྱུང་གི་ཡེ་
ཤེས་དང་བཅས་པ་སྟོན་ནོ། །རྡོ་རྗེ་སྙིང་པོས་གསོལ་བ་ཞེས་བྱ་བ་ལ་སོགས་པས་སྡོམ་པའི་
རབ་ཏུ་དབྱེ་བ་སྟོན་ཏེ། དེ་ནི་རྣལ་འབྱོར་པ་ཕྱི་རོལ་གྱི་སྤྲོས་པ་འདོར་བར་འདོད་པ་རྣམས་
ལ་ཇི་སྙེད་ཡོད་པའི་ཆོས་རྣམས་རང་གི་ལུས་ལ་ཇི་ལྟ་བ་བཞིན་དུ་སྡུད་པ་སྟོན་པ་ཡིན་
ནོ། །དེའི་དང་པོ་ནི་རྣལ་འབྱོར་མ་ལུས་དབུས་གནས་ཞེས་བྱ་བ་ལ་སོགས་པས་རྩ་ལ་རྣམ་
པར་བཞག་པ་སྟོན་ནོ། །སྡེ་པ་ཞེས་བྱ་སྐུ་རུ་བརྗོད། །ཅེས་བྱ་བ་ལ་སོགས་པས་ལུས་ལ་
ཆོས་མཐུན་གྱི་སངས་རྒྱས་དང་། སེམས་ལ་རང་བཞིན་གྱིས་སངས་རྒྱས་སུ་བཞག་པ་འཐད་
- 174 -

སློབ་དཔོན་རིན་པོ་ཆེ་བསོད་ནམས་རྩེ་མོའི་གསུང་།
པ་དང་བཅས་པ་སྟོན་ནོ། །སྦས་པའོ། །ས་ནི་པུཀྐ་སཱི་ཞེས་བྱ་བ་ལ་སོགས་པས་ཕྱག་རྒྱ་ལ་
རྩོད་པའི་སྐྱོན་སྤོང་བ་བསྟན་ཏོ། །ཀྱེ་ཡི་རྡོ་རྗེ་རྡོ་རྗེ་འཛིན། །ཞེས་བྱ་བ་ལ་སོགས་པས་
གཏོར་མའི་ཆོ་ག་སྟོན་ནོ། །རྡོ་རྗེ་སྙིང་པོས་ཞེས་བྱ་བ་ལ་སོགས་པས་ལྷ་མོ་གསུམ་གྱི་ཕྱག་
རྒྱ་སྟོན་ནོ། །རྒྱས་པར་རབ་ཏུ་ཕྱེ་བ་ལས། །ཞེས་བྱ་བ་ལ་སོགས་པས་རིགས་ཀྱི་རབ་ཏུ་
དབྱེ་བ་སྟེ། དེ་དག་ནི་བསྐྱེད་པའི་རིམ་པ་སྤྱིའི་དོན་ཏོ། །ལེའུ་བཞི་པའོ།། །།
ལེའུ་ལྔ་པས་ནི་བརྟག་པ་དང་པོར་ལེའུ་བརྒྱད་པར་མངོན་པར་བྱང་ཆུབ་པར་ལྷ་རྣམས་
ཀྱི་སྐྱེད་ཆོག་གསུངས་པ་དེ་ལ། རྣལ་འབྱོར་མ་གསུངས་ན་བཅོམ་ལྡན་འདས་མ་གསུངས་
པས། མ་ཚང་བ་ཁ་སྐོང་བར་བྱེད་དེ། ཕྱག་ནི་བཅུ་དྲུག་ཞལ་བརྒྱད་པ། །ཞེས་བྱ་བ་ལ་
སོགས་པས་དཔལ་ཧེ་རུ་ཀའི་སྐུ་མངོན་པར་འབྱུང་བ་སྟོན་ནོ། །དེ་དང་འབྲེལ་བའི་སྔགས་
མ་གསུངས་པས། བོ་ལ་ཞེས་བྱ་བ་ལ་སོགས་པས་ནི་གསུང་མངོན་པར་འབྱུང་བ་སྟེ་རྩ་
བའི་སྔགས་བསྟན་ཏོ། །དེ་དང་འབྲེལ་བའི་དབང་བཅུ་པར་མ་གསུངས་པས་དེ་ནས་ལྷ་
མོ་ཞེས་བྱ་བ་ལ་སོགས་པས་དབང་མངོན་པར་འབྱུང་བ་སྟེ། སྔར་ལེའུ་བཅུ་པར་མ་བསྟན་
པའི་ཁྱད་པར། དཀྱིལ་འཁོར་དང་། བུམ་པ་དང་། ཕྱག་རྒྱ་དང་། སློབ་མ་འཇུག་པ་དང་།
དབང་གི་ཁྱད་པར་རྣམས་སྟོན་ཏེ། སྤྱིའི་དོན་གཙོ་ཆེ་བར་བསྟན་ཏོ། །ལེའུ་ལྔ་པའོ།། །།
ལེའུ་དྲུག་པར་ལྷ་མོ་ལ་ནི་ཞེས་བྱ་བ་ལ་སོགས་པས། ལུས་ལ་བཏབ་པའི་ཕྱག་རྒྱ་ལྔའི་
དགོས་པའོ། །དེ་ལ་རབ་ཏུ་བཞད་ནས་ཀྱང་། །ཞེས་བྱ་བ་ལ་སོགས་པས་ལས་དང་པོ་བ་
རྣམས་ལ་བྲིས་སྐུ་ལ་བརྟེན་ཏེ་དངོས་གྲུབ་འགྲུབ་པར་འགྱུར་བས་དེའི་ཆོ་ག་སྟོན་ཏེ། ལེའུ་
དྲུག་པ་སྤྱིའི་དོན་ཏོ།། ༎
ལེའུ་བདུན་པར་དེ་ནས་ཞེས་བྱ་བ་ལ་སོགས་པས་ལས་དང་པོ་བ་རྣམས་ལ་གླེགས་
བམ་གྱི་ཆོ་ག་དང་། བྷ་གར་ལིང་ག་ཞེས་བྱ་བ་ལ་སོགས་པས་ཚོགས་ཀྱི་འཁོར་ལོའི་ཆོ་ག་
- 175 -

དཔལ་ས་སྐྱའི་རིག་མཛོད། ས་སྐྱ་བཀའ་འབུམ། ༼ད༽
སྟོན་ཏེ། ལེའུ་བདུན་པ་སྤྱིའི་དོན་ཏོ། །ལེའུ་བརྒྱད་པར་དེ་ནས་རྣལ་འབྱོར་མས་ཞུས་པ་
ཞེས་བྱ་བ་ལ་སོགས་པས་ཕྱག་རྒྱ་ཆེན་པོའི་རྟེན་པད་ཅན་མའི་མཚན་ཉིད་བསྟན་ཏེ་སྦས་
པའི་དོན་ཏོ། །དེ་ནས་རྣལ་འབྱོར་མས་ཞེས་བྱ་བ་ལ་སོགས་པས་ལས་འབྲས་བུ་དང་བཅས་
པའི་ཕྱིར་སྨོན་ལམ་གདབ་པའོ། །དེ་ནས་ལྷ་མོ་དེ་དགྱེས་ནས། །ཞེས་བྱ་བ་ལ་སོགས་པས།
རྒྱུད་སྦྱང་བ་མ་བྱས་པ་གདུལ་དཀའ་བ་རྣམས་རིམ་གྱིས་འདུལ་བའི་ཐབས་སྟོན་ཏེ། འདི་
དག་ནི་སྤྱི་དང་སྦས་པ་གཉི་ག་འཇུག་སྟེ། ལེའུ་བརྒྱད་པའོ།། །།
ལེའུ་དགུ་པར་དེ་ནས་ཁ་སྦྱར་ཞེས་བྱ་བ་ལ་སོགས་པས་ཞི་བས་མི་འདུལ་བ་རྣམས་ལ་
དྲག་ཤུལ་གྱི་ལས་སྟོན་ནོ། །རྟོག་མེད་དངོས་གྲུབ་སྦྱིན་པ་པོ། །ཞེས་བྱ་བ་ལ་སོགས་པས་
སྔར་མ་བསྟན་པའི་རྣམ་པར་དག་པ་སྟོན་ནོ། །བདག་མེད་མས་གསོལ་བ་ཞེས་བྱ་བ་ལ་
སོགས་པས་ནི་སྔགས་བཏུ་བའོ། །ལེའུ་དགུ་པ་སྤྱི་དོན་དུ་བཤད་པའོ།། །།
ལེའུ་བཅུ་པར་དེ་ནས་ཞེས་བྱ་བ་ལ་སོགས་པས་ནི་བཟླས་པའི་ཡུལ་ཕྲེང་བ་དང་། དེའི་
དུས་ཀྱི་ཁ་ཟས་དང་བཅས་པ་སྟོན་ཏེ། ལེའུ་བཅུ་པ་སྤྱིའི་དོན་ཏོ།། །།
ལེའུ་བཅུ་གཅིག་པར་ཀྱེའི་རྡོ་རྗེ་ལ་ཞེས་བྱ་བ་ལ་སོགས་པས་ནི་སེམས་ཅན་རྣམས་
ལ་དེ་བཞིན་གཤེགས་པའི་རིགས་སོ་སོར་ངེས་པའི་རྟགས་བསྟན་པ་ནི་སྤྱིའི་དོན་ཡིན་ལ།
བྷ་གར་ལིང་ག་ཞེས་བྱ་བ་ལ་སོགས་པས་སྦྱོར་ཐབས་ཀྱི་བྱེ་བྲག་བསྟན་པ་ནི་སྦས་པའི་དོན་
ཏོ། །ལེའུ་བཅུ་གཅིག་པའོ།། །།
ལེའུ་བཅུ་གཉིས་པར། དེ་ནས་རྡོ་རྗེ་ཅན་གྱི་དབང་། །ཞེས་བྱ་བ་ལ་སོགས་པས་ནི།
དབང་བཞིའི་ཚིགས་སུ་བཅད་པའོ། །ཨོཾ་ཞེས་བྱ་བ་ལ་སོགས་པས་མཁའ་གསང་བྱིན་གྱིས་
བརླབ་པ་དང་། སྐུ་གསུང་ཐུགས་བྱིན་གྱིས་བརླབ་པའི་བྱ་བ་སྟེ། ལེའུ་བཅུ་གཉིས་པ་སྤྱི་དང་
སྦས་པའི་དོན་དུ་བཤད་པའོ། །བརྟག་པ་ཕྱི་མའི་གཞུང་གི་ཆ་འདི་རྣམས་བརྟག་པ་དང་
- 176 -

སློབ་དཔོན་རིན་པོ་ཆེ་བསོད་ནམས་རྩེ་མོའི་གསུང་།
པོའི་ལེའུ་སོ་སོར་སྦྱར་བའི་ཚུལ